এবার কুমিল্লায় ইলেকট্রিক গাড়ির বাণিজ্যিক চার্জিং স্টেশন চালু
ক্র‌্যাক প্লাটুন চার্জিং সল্যুশন লিমিটেড এবার কুমিল্লায় ইলেকট্রিক গাড়ির (ইভি) বাণিজ্যিক চার্জিং স্টেশন স্থাপন করেছে। ঢাকা-চট্টগ্রাম মহাসড়কের বুড়িচংয়ের কালাকচুয়ার 'মিয়ামি লেজার স্পটে' এই চার্জিং স্টেশনটি স্থাপন করা হয়েছে।
এর আগে বাংলাদেশি এই স্টার্টআপ প্রতিষ্ঠানটি ঢাকা বিদ্যুৎ সরবরাহ প্রতিষ্ঠান ডেসকো এবং সুমাত্রা ফিলিং স্টেশনের সঙ্গে একটি যৌথ উদ্যোগে ঢাকা ক্যান্টনমেন্টের মানিকদিতে তাদের প্রথম বাণিজ্যিক ইলেকট্রিক গাড়ি (ইভি) চার্জিং স্টেশন স্থাপন করেছিল।
ক্র্যাক প্লাটুন চার্জিং সল্যুশন লিমিটেডের ব্যবস্থাপনা পরিচালক তানভীর শাহরিয়ার উৎস বলেন, 'দেশের প্রতিটি বিভাগ ও গুরুত্বপূর্ণ হাইওয়ে পয়েন্টসহ সারা বাংলাদেশে ইভি চার্জিং স্টেশন সম্প্রসারণের পরিকল্পনা আছে আমাদের, যা সারা দেশে ইলেকট্রিক গাড়ির সাহায্যে ভ্রমণের স্থায়িত্ব নিশ্চিত করবে।'
তানভীরের দেওয়া তথ্য অনুযায়ী , এটাই দেশের প্রথম হাইওয়ে রেস্টুরেন্ট চার্জিং স্টেশন।
ইংরেজি থেকে ভাবানুবাদ করেছেন আহমেদ হিমেল


ক্র‌্যাক প্লাটুন চার্জিং সল্যুশন লিমিটেড এবার কুমিল্লায় ইলেকট্রিক গাড়ির (ইভি) বাণিজ্যিক চার্জিং স্টেশন স্থাপন করেছে। ঢাকা-চট্টগ্রাম মহাসড়কের বুড়িচংয়ের কালাকচুয়ার 'মিয়ামি লেজার স্পটে' এই চার্জিং স্টেশনটি স্থাপন করা হয়েছে।